CELEX: 22009D0149
Language: sk
Date: 2009-12-04 00:00:00
Title: Rozhodnutie Spoločného výboru EHP č. 149/2009 zo 4. decembra 2009 , ktorým sa mení a dopĺňa príloha XX (Životné prostredie) k Dohode o EHP

11.3.2010   
            
            
               SK
            
            
               Úradný vestník Európskej únie
            
            
               L 62/49
            
         ROZHODNUTIE SPOLOČNÉHO VÝBORU EHP
   č. 149/2009
   zo 4. decembra 2009,
   ktorým sa mení a dopĺňa príloha XX (Životné prostredie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XX k dohode bola zmenená a doplnená rozhodnutím Spoločného výboru EHP č. 101/2009 z 25. septembra 2009 (1).
            
         
               (2)
            
            
               Smernica Európskeho parlamentu a Rady 2001/81/ES z 23. októbra 2001 o národných emisných stropoch pre určité látky znečisťujúce ovzdušie (2) sa má začleniť do dohody,
            
         ROZHODOL TAKTO:
   Článok 1
   Za bod 21aqc [nariadenie Komisie (ES) č. 1516/2007] prílohy XX k dohode sa vkladá tento bod:
   
               „21ar.
            
            
               
                  32001 L 0081: smernica Európskeho parlamentu a Rady 2001/81/ES z 23. októbra 2001 o národných emisných stropoch pre určité látky znečisťujúce ovzdušie (Ú. v. ES L 309, 27.11.2001, s. 22), zmenená a doplnená týmito predpismi:
               
                           —
                        
                        
                           
                              1 03 T: Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia, prijatý 16. apríla 2003 (Ú. v. EÚ L 236, 23.9.2003, s. 33),
                        
                     
                           —
                        
                        
                           
                              32006 L 0105: smernica Rady 2006/105/ES z 20. novembra 2006 (Ú. v. EÚ L 363, 20.12.2006, s. 368).
                        
                     Ustanovenia smernice sa na účely tejto dohody vykladajú s týmito úpravami:
               
                           a)
                        
                        
                           Do článku 2 sa dopĺňajú tieto pododseky:
                           
                                       ‚f)
                                    
                                    
                                       pre Nórsko: emisie v oblasti Svalbard.‘
                                    
                                 
                     
                           b)
                        
                        
                           Pokiaľ ide o záväzky stanovené v článku 4, uvedené národné emisné stropy, ktoré majú štáty EZVO dosiahnuť do roku 2010, sa doplnia do prílohy I:
                           
                                       ‚Krajina
                                    
                                    
                                       SO2
                                       
                                       kilotony
                                    
                                    
                                       NOx
                                       
                                       kilotony
                                    
                                    
                                       VOC
                                       kilotony
                                    
                                    
                                       NH3
                                       
                                       kilotony
                                    
                                 
                                       Island
                                    
                                    
                                       90
                                    
                                    
                                       27
                                    
                                    
                                       31
                                    
                                    
                                       8
                                    
                                 
                                       Lichtenštajnsko
                                    
                                    
                                       0,11
                                    
                                    
                                       0,37
                                    
                                    
                                       0,86
                                    
                                    
                                       0,15
                                    
                                 
                                       Nórsko
                                    
                                    
                                       22
                                    
                                    
                                       156
                                    
                                    
                                       195
                                    
                                    
                                       23‘
                                    
                                 
                     
                           c)
                        
                        
                           Znenie článku 6 ods. 1 sa nahrádza takto:
                           ‚Štáty EZVO najneskôr do 1. marca 2010 vypracujú programy znižovania národných emisií znečisťujúcich látok uvedených v článku 4 s cieľom dodržať najneskôr do roku 2010 aspoň národné emisné stropy uvedené v prílohe I.‘
                        
                     
                           d)
                        
                        
                           Znenie článku 6 ods. 3 sa neuplatňuje.
                        
                     
                           e)
                        
                        
                           Do článku 8 ods. 2 prvého pododseku sa dopĺňa táto veta:
                           ‚Štáty EZVO v súlade s odsekom 4 písm. a) protokolu 1 k Dohode o EHP oznámia Dozornému orgánu EZVO najneskôr do 31. marca 2010 programy vypracované v súlade s článkom 6 ods. 1 a 2‘
                        
                     
                           f)
                        
                        
                           Do článku 8 ods. 3 sa dopĺňa tento pododsek:
                           ‚Keď si Komisia a Dozorný orgán EZVO v súlade s odsekom 4 písm. a) protokolu 1 k Dohode o EHP vymenia informácie o národných programoch, ktoré dostali od členských štátov EÚ alebo od štátov EZVO, Komisia oznámi informácie, ktoré dostala od Dozorného orgánu EZVO, členským štátom EÚ, a Dozorný orgán EZVO oznámi informácie, ktoré dostal od Komisie, štátom EZVO, a to do jedného mesiaca od ich prijatia.‘ “
                        
                     
         Článok 2
   Znenie smernice 2001/81/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 5. decembra 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 4. decembra 2009
      
         
            Za Spoločný výbor EHP
         
         
            predsedníčka
         
         Oda Helen SLETNES
      
   
   
      (1)  Ú. v. EÚ L 304, 19.11.2009, s. 18.
   
      (2)  Ú. v. ES L 309, 27.11.2001, s. 22.
   
      (3)  Ústavné požiadavky boli oznámené.